
ŠILUTĖS RAJONO SAVIVALDYBĖS
TARYBA

SPRENDIMAS
DĖL ŠILUTĖS RAJONO SAVIVALDYBĖS NEKILNOJAMOJO TURTO PERDAVIMO PAGAL PANAUDOS SUTARTĮ LIETUVOS RAUDONOJO KRYŽIAUS DRAUGIJAI

2023 m.                              d.   Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 4, 7 punktais ir 4 dalimi, Šilutės rajono savivaldybės tarybos 2021 m. liepos 29 d. sprendimu Nr. T1-777 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ bei atsižvelgdama į asociacijos Lietuvos Raudonojo Kryžiaus 2023-10-24 prašymą, Šilutės rajono savivaldybės taryba  n u s p r e n d ž i a:
1. Perduoti asociacijai Lietuvos Raudonojo Kryžiaus draugijai, juridinio asmens kodas 190679146, penkerių metų laikotarpiui pagal panaudos sutartį neatlygintinai valdyti ir naudotis, įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą –  
Šilutės r. sav., Kintų mstl., Kuršių g. 10-1, esančios ambulatorijos patalpos 161,00 kv. m ploto dalį (unikalus numeris 8892-4003-4029:0002, bendras plotas 224,34 k. m, perduodamų patalpų pažymėjimai plane: nuo 1-2 iki 1-6, nuo 1-9 iki 1-12, nuo 1-16 iki 1-19, patalpų plotas 151,48 kv. m, su bendro naudojimo patalpa, kurios pažymėjimas plane 1-1, perduodamas plotas 9,52 kv. m; bendras perduodamų patalpų plotas 161,00 kv. m).
2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.
3. Paskelbti šį sprendimą Šilutės rajono savivaldybės interneto svetainėje www.silute.lt.
 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.
 


Savivaldybės meras				                 			     Vytautas Laurinaitis 

